PAKRUOJO RAJONO SAVIVALDYBĖS TARYBA

SPRENDIMAS

DĖL PAKRUOJO RAJONO SAVIVALDYBĖS TARYBOS 2019 M. RUGSĖJO 26 D. SPRENDIMO NR. T-238 „DĖL MOKESČIO UŽ VAIKŲ MAITINIMĄ IR UGDYMO DIENŲ LANKOMUMO APSKAITOS IKIMOKYKLINĖSE UGDYMO ĮSTAIGOSE, DAUGIAFUNKCIŲ CENTRŲ IR BENDROJO UGDYMO MOKYKLŲ VISOS DIENOS IKIMOKYKLINIO UGDYMO GRUPĖSE“ PAKEITIMO 2020 m. kovo 26 d. Nr. T-84 Pakruojis

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 18 straipsnio 1 dalimi, Lietuvos Respublikos švietimo įstatymo 36 straipsnio 9 dalimi, 70 straipsnio 11 dalimi, Pakruojo rajono savivaldybės taryba n u s p r e n d ž i a:

P a p i l d y t i Pakruojo rajono savivaldybės tarybos 2019 m. rugsėjo 26 d. sprendimą Nr. T-238 „Dėl mokesčio už vaikų maitinimą ir ugdymo dienų lankomumo apskaitos ikimokyklinėse ugdymo įstaigose, daugiafunkcių centrų ir bendrojo ugdymo mokyklų visos dienos ikimokyklinio ugdymo grupėse“:

1. 4.4 papunkčiu ir jį išdėstyti taip:

„4.4. vaikas auga moksleivių ar studentų šeimoje, kurios vienas iš tėvų (globėjų, rūpintojų) mokosi mokymo įstaigos dieniniame skyriuje;“

2. 4.5 papunkčiu ir jį išdėstyti taip:

„4.5. vienas iš tėvų (globėjų, rūpintojų) yra netekęs darbingumo ir nesusaistytas jokiais darbo santykiais;“

3. 4.6 papunkčiu ir jį išdėstyti taip:

„4.6. abu tėvai (globėjai, rūpintojai) yra bedarbiai, užsiregistravę Užimtumo tarnybos prie Lietuvos Respublikos socialinės apsaugos ir darbo ministerijos Pakruojo skyriuje, bet negauna bedarbio pašalpos.“

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Saulius Margis